text: Opvarmning til musikfest 
  03 marts 2014 kl. 15.37
  Mandag morgen blev der varmet op til den første folkemusik-festival i Esbjerg 28. til 31. maj.
  Festivalen kaldes Folk & Fæstival, og den skal give en scene til nye talenter. Den første festival byder på navne som Uhrban Stöjband, Martin Preisler (Kendt fra TV2s The Voice), Tove de Fries, Signe Juhl Jensen og Bo Møller.
  Den nye festival udspringer af fusionen mellem Det Fynske Musikkonservatorium, Vestjysk Musikkonservatorium og Skuespillerskolen ved Odense Teater, der er blevet til Syddansk Musikkonservatorium & Skuespillerskole (SMKS) med adresser i både Esbjerg og Odense.
  Folk & Fæstival er støttet af Kulturregion Vadehavet.
  - Festivalen skal skabe grobund for en frodig udvikling af dansk folkemusik og medvirke til at etablere vadehavsregionen som Danmarks nye brændpunkt indenfor såvel ny som traditionel folkemusik, hedder det i programerklæringen.
  